जीएसएलवी मार्क-3 न सिर्फ भारी देसी उपग्रहों के प्रक्षेपण में देश के पैसे बचाएगा, बल्कि अन्य देशों के चार टन श्रेणी वाले उपग्रहों को प्रक्षेपित करने का महंगा बाजार भी खोलेगा। इस रॉकेट की सबसे बड़ी बात है कि यह पूरी तरह भारत में बना है। हल्के उपग्रहों के प्रक्षेपण में इसरो का पहले से ही पूरी दुनिया पर राज चल रहा है, अब भारी उपग्रह छोडऩे में भी अपनी काबिलियत दिखा देने के बाद हमारे लिए कुछ भी साबित करना जरूरी नहीं रह गया है।